## Odluka o porezima Grada Šibenika

### NN 94/2001 (30.10.2001.), Odluka o porezima Grada Šibenika

# GRAD ŠIBENIK

1602

Na teme­lju članka 30. Zakona
o financira­nju jedinica lokalne i područne (re­gionalne) samouprave (»Narodne
novine«, broj 117/93, 69/97, 33/00, 73/00, 127/00 i 59/01) i članka 29. Statuta
Grada Šibenika (»Službeni vjesnik Šibensko-kninske županije«, broj 4/94, 4/97,
15/97 i 4/01), Gradsko vijeće Grada Šibenika, na 4. sjednici od 18. listopada
2001. godine, donosi

## ODLUKU

### O POREZIMA GRADA ŠIBENIKA

I. TEMELJNE ODREDBE

Članak 1.

Ovom se Odlukom uvode porezi Grada Šibenika (u da­lj­njem tekstu: Grad),
te propisuju stope, visina i drugi odgovarajući elementi za ­njihov obračun i
plaća­nje.

II. VRSTA POREZA

Članak 2.

Porezi Grada su:

1. prirez porezu na dohodak

2. porez na potroš­nju

3. porez na kuću za odmor

4. porez na nekorištene
poduzetničke nekretnine

5. porez na neizgrađeno
građevno zem­ljište

6. porez na tvrtku i naziv.

I. Prirez porezu na dohodak

Članak 3.

Prirez porezu na dohodak
plaća se po stopi od 10%.

Članak 4.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, prema
Zakonu o porezu na dohodak.

Osnovica prireza porezu na
dohodak je porez na dohodak.

2. Porez na potroš­nju

Članak 5.

Porez na potroš­nju
alkoholnih pića, piva i bezalkoholnih pića plaća se po stopi 3%.

Članak 6.

Porez na potroš­nju
alkoholnih pića, piva i bezalkoholnih pića obveznik poreza obračunava i plaća u
rokovima i na način propisan u Zakonu o porezu na dodanu vrijednost.

3. Porez na kuće za odmor

Članak 7.

Porez na kuće za odmor plaća se godiš­nje po jednom četvornom metru
korisne površine kuće 15 kuna.

4. Porez na nekorištene poduzetničke nekretnine

Članak 8.

Porez na nekorištene poduzetničke nekretnine plaća se po četvornom metru
korisne površine poduzetničke nekretnine do 100 metara četvornih 15 kuna, od
100–500 metara četvornih 10 kuna i iznad 500 metara četvornih 8 kuna.

Članak 9.

Obveznici poreza na nekorištene poduzetničke nekretnine dužni su
nadležnom tijelu za utvrđiva­nje poreza Grada dostaviti podatke o nekorištenim
poduzetničkim nekretninama do 31. ožujka godine za koju se utvrđuje porez.

5. Porez na neizgrađeno građevno zem­ljište

Članak 10.

Porez na neizgrađeno građevno zem­ljište plaća se godiš­nje po četvornom
metru neizgrađenog građevnog zem­ljišta i to:

1. za područje Grada
Šibenika                                        3 kn

2. za područje obalnih nase­lja
Grada Šibenika                 5 kn

3. za područje otoka Grada
Šibenika                              4 kn

4. za područje zaobalnih nase­lja                                      1 kn.

Članak 11.

Obveznici poreza na neizgrađeno građevno zem­ljište dužni su nadležnom
tijelu za utvrđiva­nje poreza Grada dostaviti podatke o mjestu i veličini
neizgrađenog građevnog zem­ljišta do 31. ožujka godine za koju se utvrđuje porez.

6. Porez na tvrtku i naziv

Članak 12.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak kako slijedi:

if !supportEmptyParas endif

|  |  |
| --- | --- |
| 1. Pravne osobe s područja industrije, rudarstva i prometa | 1.000 kn |
| 2. Pravne osobe predstavništva inozemnih i domaćih tvrtki,       poslovne banke, osiguravajući zavodi, zajednica osigura­nja,       lutrije, kladionice, te  va­njsko-trgovinske pravne osobe | 2.000 kn |
| 3. Pravne osobe s područja po­ljoprivrede, ribarstva, šumarstva | 400 kn |
| 4. Pravne osobe s područja građevinarstva | 1.500 kn |
| 5. Pravne osobe s područja trgovine, ugostite­ljstva i turizma | 1.500 kn |
| 6. Druge pravne osobe | 600 kn |
| 7. Fizičke osobe koje obav­ljaju samostalne djelatnosti: | if !supportEmptyParas endif |
| – samostalni ugostite­lji, trgovačke i zabavne rad­nje, | 1.500 kn |
| – proizvodne, uslužne i druge djelatnosti | 400 kn. |

if !supportEmptyParas endif

Ako je na istom objektu istaknuto
više tvrtki ili naziva iste pravne i fizičke osobe, plaća se samo jedan
spomenuti iznos poreza.

Ako postoji više vlasnika
obrtničke rad­nje ili poduzeća plaća se samo jedan porez.

Poslovne jedinice u sastavu
pravne i fizičke osobe (prodavaonice, pogoni i radionice) plaćaju 50%
propisanog poreza na tvrt­ku ili naziv.

Ako se tvrtka upiše u re­gistar tijekom godine plaća se srazmjerni dio
poreza na tvrtku ili naziv.

Članak 13.

Obveznik poreza na tvrtku ili
naziv, dužan je tvrtku ili naziv, promjenu imena tvrtke ili naziva i svaku
drugu promjenu što utječe na visinu poreza prijaviti nadležnom tijelu za
utvrđiva­nje poreza Grada u roku 15 dana od nastale promjene.

III. NAČIN UTVRĐIVANJA I NAPLATE POREZA

Članak 14.

Poslove u vezi s utvrđiva­njem
i naplatom poreza iz članka 3. Odluke obav­ljat će Porezna uprava, a poslove u
vezi s utvrđiva­njem i naplatom ostalih poreza iz Odluke, Upravni odjel za
financije Grada Šibenika.

IV. ZAKLJUČNE ODREDBE

Članak 15.

S danom primjene ove Odluke prestaje važiti Odluka o grad­skim porezima
i Odluka o prirezu na porez na dohodak (»Službeni vjesnik Šibenske županije«,
br. 4/94).

Članak 16.

Ova Odluka stupa na snagu
osmog dana od objave u »Službenom vjesniku Šibensko-kninske županije«, a primje­njuje
se od 1. siječ­nja 2002. godine.

Klasa: 410-01/01-01/16
Urbroj: 2182/01-06/1-01-3
Šibenik, 18. listopada 2001.

GRADSKO VIJEĆE GRADA ŠIBENIKA

Predsjednik
**Vlatko Mrša, dipl. iur.,** v. r.

Odluka, NN 94/2001-1602